Správa zo zahraničnej pracovnej cesty

1.	Účastníci ZPC:
Titul, meno a priezvisko:	Mgr. Martina Malíková 	
Pracovisko:	MŠVVaŠ SR, Stromová 1, 813 30 Bratislava 	
Pracovné zaradenie:	20D0 odbor rozvojovej pomoci a služieb pre zabezpečenie medzinárodnej spolupráce 	
Ovládanie jazykov:	AJ, IT 	
		
Titul, meno a priezvisko:	prof. Mgr. Belo Felix, PhD. 	
Pracovisko:	PF UMB v Banskej Bystrici, Ružová 13, 974 01 Banská Bystrica	
Pracovné zaradenie:	lektor seminára	
Ovládanie jazykov:		
		
Titul, meno a priezvisko:	Mgr. Zuzana Kováčová, PhD. 	
Pracovisko:	PF UMB v Banskej Bystrici, Ružová 13, 974 01 Banská Bystrica	
Pracovné zaradenie:	lektorka seminára	
Ovládanie jazykov:		
		
Titul, meno a priezvisko:	Mgr. art. Martin Urban, PhD.	
Pracovisko:	PF UMB v Banskej Bystrici, Ružová 13, 974 01 Banská Bystrica	
Pracovné zaradenie:	lektor seminára	
Ovládanie jazykov:		
		
Titul, meno a priezvisko:	Jaroslav Šichman	
Pracovisko:	MŠVVaŠ SR, Stromová 1, 813 30 Bratislava	
Pracovné zaradenie:	vodič – 72AA odbor vnútornej správy	
Ovládanie jazykov:		
2.	Zahraničná pracovná cesta:
Štát:	Poľsko	
Mesto:	Nová Biala 	
Vykonaná v doch:	12. 05. – 14. 05. 2016	
Prijímajúca organizácia:	Spolok Slovákov v Poľsku; Ul. sv. Filipa 7; 31-150 Krakov	
Účel cesty:	organizačné a lektorské zabezpečenie plánovaného metodického seminára na podporu vzdelávania v slovenskom jazyku pre pedagógov pôsobiacich na školách v Poľsku a na Ukrajine	
Spôsob financovania:	plánovaná pracovná cesta/pol. 15 plánu ZPC na máj 2016, v pláne ZPC schválenom dňa 06. 04. 2016; realizovaná na náklady MŠVVaŠ SR 	

3.	Rámcový program pobytu: v prílohe
4.	Stručný priebeh rokovaní:
V dňoch 12. 05. – 14. 05. 2016 sa v priestoroch KD Spolku Slovákov v Poľsku v Novej Bialej uskutočnil metodický seminár na tému: „Spev, hry a zábavy detí v školskom vyučovaní ako podpora udržiavania národného povedomia Slovákov žijúcich v zahraničí“ pre učiteľov pôsobiacich na poľských a ukrajinských školách, ktorý bol schválený ako súčasť oficiálnej ponuky vzdelávacích aktivít Sekcie medzinárodnej spolupráce a európskych záležitostí Ministerstva školstva, vedy, výskumu a športu Slovenskej republiky. Podujatie sa konalo v spolupráci s Pedagogickou fakultou Univerzity Mateja Bela v Banskej Bystrici a Spolkom Slovákov v Poľsku.
Seminár prebiehal za účasti 22 aktívnych pedagógov z Poľska, ako aj pracovníkov redakcie časopisu Život a 6 aktívnych pedagógov z Ukrajiny. Prednášky viedli Mgr. Zuzana Kováčová, PhD. z Katedry elementárnej a predškolskej pedagogiky Pedagogickej fakulty Univerzity Mateja Bela v Banskej Bystrici a prof. Mgr. Belo Felix, PhD. a Mgr. art. Martin Urban, PhD. z Katedry hudobnej kultúry Pedagogickej fakulty Univerzity Mateja Bela v Banskej Bystrici. Program seminára pozostával zo 4 odborných blokov s prednáškami, diskusiou a praktickou časťou. Prednášajúci pracovali s účastníkmi v oddelených skupinách, aj spoločne. Výsledkom práce bolo zdramatizovanie ľudovej rozprávky O troch grošoch, pri realizácii ktorej boli využité všetky čiastkové výsledky práce v skupinách. Prvý odborný blok bol zameraný na hudobno-dramatické činnosti na základnej škole, nácvik textov piesní, spevu a rytmiky s použitím rôznych hudobných nástrojov a prípravu piesní k dramatizácií vybranej slovenskej rozprávky. V nasledujúcom vzdelávacom bloku boli zúčastneným predstavené pohybové aktivity a hry, ktoré je možné využiť ako edukačný nástroj rozvoja jazykových schopností detí a mládeže. Počas tretieho bloku bola uskutočnená interaktívna prednáška na tému slovenská ľudová slovesnosť, riekanky, klasifikácia, interpretácia, znaky a návrhy práce s riekankou. Určitý čas bol venovaný aj ďalším žánrom ľudovej slovesnosti, ako sú hádanky a rozprávky. V rámci praktickej časti prebiehala práca s riekankou (deklamácia, výslovnosť, praktické aktivity a ukážky využitia), práca s ľudovou rozprávkou (rozvoj komunikačných zručností hovorenie, čítanie, počúvanie = hlasné čítanie originálneho textu rozprávky O troch grošoch v slovenskom jazyku, ktorá bola neskôr využitá na dramatizáciu; nácvik výslovnosti starších a menej používaných slov, práca v menších skupinkách – interpretácia textu rozprávky pomocou metódy 6 mysliacich klobúkov E. de Bona); príprava na dramatizáciu (nácvik komunikačných zručností  hovorenie, písanie, čítanie v slovenskom jazyku = príprava písaných produktov v slovenskom jazyku – príprava plagátu na divadelné predstavenie, bulletin, vstupenky a i.)
Počas seminára boli zo strany Ministerstva školstva, vedy, výskumu a športu Slovenskej republiky poskytnuté ceny pre víťazov výtvarnej súťaže Ludwika Korkoša, každoročne usporadúvanej pod záštitou redakcie časopisu Život v Poľskej republike pre deti a mládež z prostredia Slovákov žijúcich v zahraničí. Na podporu výučby slovenského jazyka v Poľskej republike boli rovnako rezortom školstva poskytnuté školské pomôcky pre prvákov zo škôl s vyučovaním slovenského jazyka. 
5.	Odporúčané závery:
A.)	Materiálne a technicky podporovať činnosť učiteľov slovenského jazyka a všeobecnovzdelávacích predmetov na slovenských školách v zahraničí v závislosti od rozpočtových možností rezortu.

T: priebežne	Z: 	SMSEZ MŠVVaŠ SR v spolupráci s SSP v Krakove	
6.	Prinesená dokumentácia:
-	PhDr. Milica Majeríková-Molitoris, PhD.; Vojna po vojne, Severný Spiš a horná Orava v rokoch 1945-1947; UMB Banská Bystrica - Spolok Slovákov v Poľsku  - Krakov 2013 ISBN 978-83-7490-719-4
-	PhDr. Milica Majeríková-Molitoris, PhD.; Vojna o Spiš, Spiš v politike Poľska v medzivojnovom období v kontexte česko-slovensko-poľských vzťahov; Spolok Slovákov v Poľsku – Krakov 2007 ISBN 978-83-7490-093-5
-	Spolok Slovákov v Poľsku; Almanach XVI Slováci v Poľsku; Spolok Slovákov v Poľsku – Krakov 2015 ISBN 1233-0205
-	Spolok Slovákov v Poľsku; Atlas ľudovej kultúry Slovákov v Poľsku, Spolok Slovákov v Poľsku – Krakov 2015 ISBN 978-83-7490-855-9
-	kultúrno-spoločenský časopis Život; apríl 2016

7.	Osobitne vyhodnotený očakávaný prínos ZPC:
Prednášky a praktické cvičenia a ukážky mali za cieľ sprístupniť pedagógom vyučujúcim slovenský jazyk na krajanských školách v Poľsku a na Ukrajine metodické prístupy pre prezenčnú formu vzdelávania v slovenskom jazyku ako jazyka druhého, resp. cudzieho a metodické materiály na podporu vyučovania slovenského jazyka v zahraničí.  

8.	Spôsob zverejnenia výsledkov ZPC, prenos získaných informácií
Súhlasím so zverejnením textu správy na internetovej stránke MŠVVaŠ SR www.minedu.sk. 

Správu vypracovali:  Mgr. Martina Malíková, ORPS
                                   Mgr. Zuzana Kováčová, PhD., PF UMB v Banskej Bystrici
Správu schválili:       Ing. Katarína Čamborová, riaditeľka ORPS
                                   PhDr. Marek Moška, generálny riaditeľ SMSEZ

Rozdeľovník:  účastníci ZPC 
                         odbor 20D0 MŠVVaŠ SR

Prílohy:        rámcový program ZPC
                        zoznam cien poskytnutých pre víťazov výtvarnej súťaže Ludwika Korkoša
                     zoznam školských pomôcok poskytnutých na podporu výučby slovenského      
                     jazyka v Poľskej republike